Na temelju čl. 391. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 144/01., 79/06., 141/06., 146/08., 38/09., 153/09., 90/10., 143/12., 152/14., 81/15. i 94/17.), čl. 48. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 36/09., 125/08., 36/09., 150/11., 144/12., 123/17. i 144/20.), čl. 53. Statuta Grada Bakra (»Službene novine  Grada Bakra«, br. 4/18., 12/18., 4/20., 3/21., 14/21., 10/23., 13/23. i 14/23.,br. 15/23 – pročišćeni tekst), čl. 3.-10. Odluke o uvjetima, načinu i postupku gospodarenja nekretninama u vlasništvu Grada Bakra (»Službene novine Primorsko – goranske županije«, br. 40/09., 44/09.) i Zaključka gradonačelnika KLASA:024-03/26-01/12                           URBROJ: 2170-2-04/2-26-23 od dana 17. srpnja  2026. godine, Grad Bakar raspisuje:

JAVNI NATJEČAJ
I. Predmet ovog Javnog natječaja je prodaja nekretnina označenih kao:
	[bookmark: _Hlk111103019]k.č.br.
	kultura
	z.k.ul.
	k.o.
	dio/cijela
	ukupno m2
	dio za prodaju u m2
	početna cijena u €
	iznos jamstva  u €

	1216*
	Zaladraga, Pašnjak
	370
	Škrljevo - nova
	Suvlasnički udio 108/576 dijela
	273
	51
	612,00
	61,00

	1218*
	Zaladraga, Pašnjak
	371
	Škrljevo - nova
	Suvlasnički udio 108/576
	410
	77
	924,00
	92,40

	3327/1**
	Golubinka, Pašnjak, Put, Pašnjak, Pašnjak, Put, Put, Pašnjak, Pašnjak, Pašnjak
	163
	Kukuljanovo-nova
	dio**
	205.642,00
	2.645,00
	238.050,00
	
23.805,00

	33/3
	Žuljevac, Dvorište
	3808
	Zlobin
	cijela
	86

	86

	1.720,00
	172,00

	33/4
	Žuljevac,
Dvorište
	3808
	Zlobin
	cijela
	50
	50

	1.000,00
	100,00



*Nekretnine iz toč. I. označene kao k.č. br. 1216 i  k.č. br. 1218  iz k.o. Škrljevo – nova su prema važećoj prostorno planskoj dokumentaciji označene kao PŠ – ostala poljoprivredna tla, šume i šumsko zemljište. 
Za zemljišta oznake ( P1, P2 i P3, te PŠ) koja su prema trenutno važećoj prostorno planskoj dokumentaciji označena kao poljoprivredna ukoliko vlasnik po izvršenoj kupoprodaji  podnese prijedlog odnosno primjedbu za uvrštenjem navedenog zemljišta u građevinsko područje kroz izmjene i dopune prostornog plana, te  se u postupku izrade izmjena i dopuna prostornog plana u skladu sa zakonskom i prostorno-planskom procedurom navedene nekretnine uvrste u građevinsko područje, vlasnik nekretnine  se  obvezuje platiti razliku vrijednosti zemljišta prema kupoprodajnoj cijeni po m2 sukladno procjeni ovlaštenog vještaka koje će se provesti nakon uvrštenja nekretnine u građevinsko područje.
** Nekretnina iz točke 1.  označena kao k.č. br. 3327/1 k.o. Kukuljanovo – nova prodavati će se prema Geodetskom situacijskom nacrtu stvarnog stanja s prijedlogom za otkup izrađenog od Geostar d.o.o. Matulji  od ožujka 2025. god., uz napomenu da kupac neće biti u mogućnosti uknjižiti svoje vlasništvo u zemljišnim knjigama prije provođenja Parcelacijskog elaborata u Područnom uredu za katastar Rijeka i Zemljišnoknjižnom odjelu Rijeka Državnog, kao i uz nadoplatu eventualne razlike u površini nekretnine, sukladno ponuđenoj cijeni. 
**Geodetski situacijski nacrt stvarnog stanja s prijedlogom za otkup k.č.br. 3327/1 k.o. Kukuljanovo – nova  izrađen od Geostar d.o.o. Matulji objavljen je  uz ovaj natječaj na mrežnim stranicama Grada Bakra (https://www.bakar.hr). 
II. Pravo sudjelovanja na ovom Javnom natječaju imaju sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, državljani onih država s kojim Republika Hrvatska ima Ugovor o reciprocitetu stjecanja nekretnina te pravne osobe koje imaju sjedište u Republici Hrvatskoj ili državi koja čini Europski gospodarski prostor.
III. Rok za podnošenje ponuda za kupnju nekretnine je 30 dana od dana objave ovog Javnog natječaja u Novom listu.
IV. Ponuditelj koji se natječe za kupnju nekretnina ponuđenih na prodaju ovim Javnim natječajem dužan je za sudjelovanje uplatiti u korist Grada Bakra jamčevinu u iznosu navedenom u tablici.
Jamčevina se uplaćuje na žiro račun Grada Bakra broj: HR7824020061800400007, uz naznaku: jamčevina za kupnju nekretnina, poziv na broj: 68 9016-OIB.
V. Tekst ovog javnog natječaja objavljen je na mrežnim stranicama Grada Bakra http://www.bakar.hr 
VI. Ponuda za kupnju nekretnina obavezno sadrži: 
 pisanu ponudu u kojoj je naznačena nekretnina iz Javnog natječaja za koju se ponuditelj natječe te iznos koji nudi kao kupoprodajnu cijenu iste,
 dokaz o izvršenoj uplati jamčevine,
 podatak o natjecatelju ( za fizičke osobe : ime i prezime, prebivalište , presliku osobne iskaznice, OIB), ( za pravne osobe: Izvadak i sudskog odnosno izvadak iz obrtnog registra u izvorniku ili ovjerenom prijepisu ne stariji od 3 mjeseca od dana objave ovog Javnog natječaja u dnevnom tisku), 
 IBAN broj na koji će se izvršiti povrat jamčevine 
 izjavu ponuditelja kojom se obvezuje da će, u slučaju da njegova ponuda bude prihvaćena, sklopiti ugovor o kupoprodaji na njegov trošak i to u roku od 30 dana od dana prihvaćanja ponude, zatim da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponuda.
VII. Ponude za kupnju nekretnina dostavljaju se u zatvorenoj omotnici s naznakom:
„NATJEČAJ ZA KUPNJU NEKRETNINA – NE OTVARAJ“  na slijedeću adresu:
GRAD BAKAR
Primorje 39, 51222 Bakar
Ponude se mogu predati osobno, neposredno putem pisarnice Grada Bakra koja se nalazi na istoj adresi ili preporučenom pošiljkom putem pošte. Danom predaje ponude smatra se dan predaje ponude Gradu Bakru, odnosno dan predaje ponude na poštu preporučenom pošiljkom.
VIII. Svaka dostavljena ponuda koja se odnosi na kupnju nekretnina ponuđenih na prodaju putem ovog natječaja smatrat će se valjanom ukoliko sadrži sve tražene podatke i potrebnu dokumentaciju te ukoliko je pravovremeno dostavljena.
Nerazumljive, neodređene, nepotpune i nepravovremene ponude, kao i ponude u kojima je iznos ponuđene kupoprodajne cijene niži od iznosa određenog u početnoj cijeni, smatrat će se nevaljanima. Također, ponude koje budu dostavljene od strane ponuditelja koji po bilo kojoj osnovi prema Gradu Bakru ima dospjelih financijskih obveza ili ukoliko ponuditelj vodi sudski spor s Gradom Bakrom neće biti razmatrane, odnosno neće se smatrati valjanima.
Javni natječaj može se provesti i ako na njemu sudjeluje samo jedan ponuditelj.
IX. Javno otvaranje pristiglih ponuda za kupnju nekretnina održat će se
               14. rujna 2026. godine u Gradskoj vijećnici Grada Bakra, s početkom u 9:00 sati.
Najpovoljnijim ponuditeljem smatrat će se ponuditelj koji ponudi najvišu cijenu, pod uvjetom da ispunjava i sve druge uvjete natječaja. U slučaju odustanka prvog najpovoljnijeg ponuditelja, najboljim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.
X. Ponude ponuditelja koji na dan zaključenja natječaja imaju nepodmirene obveze prema Gradu Bakru po bilo kojoj osnovi neće biti  razmatrane. 
XI. Ponuditeljima koji se izaberu kao najpovoljniji jamčevina će se uračunat u kupoprodajnu cijenu, dok će se ostalim ponuditeljima vratiti u roku 15 dana od dana donošenja Odluke o izboru najpovoljnijeg ponuditelja.
XII. U slučaju da ponuditelj čija ponuda bude prihvaćena odustane od sklapanja ugovora, gubi pravo na povrat jamčevine.
XIII Ako najpovoljnijim ponuditeljem budu utvrđene dvije ili više osoba koje su podnijele zajedničku ponudu, njihova je obveza glede isplate kupoprodajne cijene solidarna te će kao takva biti utvrđena i Ugovorom o kupoprodaji nekretnine.
XIV. Iznos kupoprodajne cijene koja je postignuta za kupnju nekretnine ponuđene na prodaju ovim Javnim natječajem kupac je dužan uplatiti u cjelokupnom iznosu u roku 30 dana od dana sklapanja Ugovora o kupoprodaji. 
XV. Ukoliko kupac zakasni s plaćanjem kupoprodajne cijene, obvezuje se na plaćanje zakonskih zateznih kamata koje teku od dana dospijeća plaćanja do dana isplate. Ukoliko kupac zakasni s plaćanjem više od 30 dana, prodavatelj ima pravo jednostrano raskinuti ugovor, a uplaćenu jamčevinu zadržati. 
XVI. Kupoprodaja nekretnina se obavlja po načelu »viđeno – kupljeno«. Grad Bakar ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije te stvarnog stanja u prostoru.
XVII. Svi troškovi vezani za provedbu kupoprodajnog ugovora (trošak utvrđivanja visine početne cijene, trošak objave javnog natječaja, ovjere, pristojbe, parcelacije, porez na promet nekretnina i sl.) na teret su kupca.
XVIII. Grad Bakar pridržava pravo poništenja objavljenog Javnog natječaja u cijelosti ili djelomično, u svakoj fazi postupka, bez davanja posebnog obrazloženja, kao i pravo ne izbora najpovoljnijeg ponuditelja. U tom slučaju Grad Bakar ne snosi nikakvu odgovornost prema bilo kojem ponuditelju.

KLASA:940-01/26-01/37
URBROJ: 2170-2-04/2-06-3
Bakar, 27.  srpanj  2026.


                                                                                                                           Gradonačelnik
                                                                                                                           Tomislav Klarić

